Diari Oficial de la Generalitat Valenciana


Sumari del DOGV 8662, del 23-10-2019 (2019/9892)

RESOLUCIÓ de 16 d'octubre de 2019, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les ajudes en matèria d'equipament per a centres de serveis socials especialitzats de persones majors.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8662

Data del DOGV
:   23-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9892


Data del document
:   16-10-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 16 d'octubre de 2019, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les ajudes en matèria d'equipament per a centres de serveis socials especialitzats de persones majors. [2019/9892]  
Mitjançant l'Ordre 10/2016, de 2 de maig, de la Vicepresidència i Conselleria d'Igualtat i Polítiques Inclusives, s'estableixen les bases reguladores de la concessió de subvencions en matèria d'equipament per a centres de serveis socials especialitzats de persones majors (DOGV 7779, 11.05.2016).  
La demora en la resolució d'alguns procediments fa ineludible la necessitat d'ampliar el termini de presentació de la justificació, que ha establit la Resolució de 6 de maig de 2019, per la qual es convoquen per a l'exercici 2019 les subvencions en matèria d'equipament per a centres de serveis socials especialitzats de persones majors (DOGV 8545, 10.05.2019), de manera que s'establisca un termini de justificació de subvencions apropiat perquè les entitats puguen preparar la documentació justificativa d'haver realitzat l'actuació objecte de subvenció dins del termini i en la forma escaient.  
Vist el que disposen l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i l'article 32 de la Llei 39/2015, d'1 d'octubre, del procediment administratiu comú de les administracions públiques, a proposta de l'òrgan concedent d'aquestes subvencions, que han sigut delegades en la persona titular de la direcció general competent en matèria de persones majors, resolc:  
  
Primer  
Ampliar el termini de justificació de les ajudes, que estableix el resolc nové, punt 4, de la Resolució de 6 de maig de 2019, per la qual es convoquen per a 2019 les subvencions en matèria d'equipament per a centres de serveis socials especialitzats de persones majors, i que estava fixat en el 15 de novembre de 2019. S'haurà de presentar el compte justificatiu de la despesa total, com a data màxima, el 15 de desembre de 2019.  
  
Segon  
Publicar la present resolució en el Diari Oficial de la Generalitat Valenciana perquè siga eficaç i per a coneixement general.  
  
València, 16 d'octubre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.